El gipuzkera l'è un diałeto del basco, anca conosuo come diałeto central, che se parla inte ła parte central de Gipuzkoa e inte ła vałe de Sakana , in tel Paexe Basco spagnoło. El gipuzkera no l'è mia parlà en tuta ła Gipuzkoa. In tel bacin del fiume Deva, da Leintz Gatzaga fin a Elgoibar, se parla el bizkaiera , e a Oiartzun e in tel bacin del fiume Bidasoa se parla alto-navaro. Tutavia ła frontiera tra el gipuxcoan e el alto-navaro l'è drio canbiar a favor del gipuxcoan, sicuramente a cauxa del prestigio che el ga avù par tanto tenpo e par l'influensa de i mexi de comunicasion in Gipuzkoa. El gipuxcoan atual el ga quatro varianti principałi: Variante de Beterri . Variante del Goierri. Variante de ła xona de Urola . Gipuxcoan de Navara . Caratristiche fonetiche e morfołogiche: Alternansa: a/e . Iato marcà, intercałando na consonante: buruba, txoriya. Union de łe vocałi: zaharra > zarra. Pałatałixasion: oilo > oillo. No se distingue mia el nominativo plural -ak e el ergativo plural -ek, che i vien rexi con -ak. Se mete in evidensa tute łe fraxi subordinè: etorri den gizona nire aita da. El gipuzkera l'è stà uno de i principałi diałeti storici del basco, e l'è stà łéngua łeteraria dal secoło XVIII in avanti. Su de eło se baxa ła imensa majoransa del basco artificial , el basco atualmente più parlà, specialmente in Araba-Álava. Al dì d'ancó el gipuzkera, cosita come i st'altri diałeti del basco, e in general el basco che parla i gipuxcoani, l'è drio mutarse in batua, dovuo a ła forsa che ga i mexi de comunicasion e ła łeteratura.